stanford-oval/wikipedia huggingface dataset:
Ari Tegelberg

| Henkilötiedot |
| --- | --- | --- | --- |
Syntymäaika: 21. huhtikuuta 1963
Syntymäpaikka: Kajaani, Suomi
Kuolinaika: 29. helmikuuta 2000 (36 vuotta)
Pelipaikka: hyökkääjä
Pituus: 170 cm
Lempinimi: Tege
Junioriseurat
: KajHa
Seurat
| Vuodet | Seura | O | (M) |
| 1981–1986 | KajHa | 88 | (52) |
| 1987–1994 | RoPS | 210 | (77) |
| 1995 | HJK | 23 | (3) |
| 1996 | KajHa | 13 | (15) |
| 1996–1997 | RoPS | 36 | (4) |
| 1998 | Tervarit | 20 | (8) |
| Yhteensä | Yhteensä | 390 | (159) |
Maajoukkue
| 1988–1992 | Suomi | 15 | (1) |
 Seurajoukkueuran tilastot kattavat vain kansalliset sarjat.
Ari Tegelberg (21. huhtikuuta 1963 Kajaani – 29. helmikuuta 2000) oli suomalainen jalkapalloilija, pelipaikaltaan hyökkääjä. Tegelberg pelasi vuosina 1987–1997 11 kautta Veikkausliigassa, joista kymmenen Rovaniemen Palloseurassa ja yhden Helsingin Jalkapalloklubissa (kaudella 1995). Sitä ennen hän edusti Kajaanin Hakaa. Vuoden 1997 jälkeen Tegelberg jatkoi uraansa alasarjoissa, muun muassa Oulun Tervareissa.
Tegelberg pelasi kaikkiaan 270 pääsarjaottelua ja teki niissä 84 maalia. Ari Tegelberg on 81 maalillaan RoPS:n kaikkien aikojen toiseksi paras maalintekijä SM-sarjassa. Hän on myös harvoja pelaajia, jotka ovat tehneet kaksi hattutemppua saman kauden aikana. Tegelberg teki kaksi hattutemppua kaudella 1994. Muut tähän pystyneet pelaajat ovat Jari Niemi (2000), Petteri Kaijasilta (2002), David Carlsson (2005) ja Paulus Roiha (2008), sekä Ismo Lius (1992) (3 kertaa). Tegelberg esiintyi Suomen A-maajoukkueessa 15 kertaa vuosina 1988–1992.
Tegelberg kuoli 36-vuotiaana auto-onnettomuudessa talvella 2000.
Aiheesta muualla

Ari Tegelbergin muistokirjoitus Helsingin Sanomissa
Bašmakovon piiri

Bašmakovon piirin vaakuna.
Bašmakovon piiri Penzan alueen kartalla.
Bašmakovon piiri (ven. Башмако́вский райо́н) on kunnallinen itsehallintoalue Penzan alueella Venäjällä. Vuonna 1928 perustetun piirin pinta-ala on 1619,6 neliökilometriä. Asukkaita on 22 900 henkeä (vuonna 2009).
Bašmakovon piiri sijaitsee Penzan alueen länsiosassa. Luoteessa se rajoittuu Zementšinon, koillisessa Patšelman ja kaakossa Belinskin piireihin sekä lounaassa Tambovin alueeseen. Maantieteellisesti piiri kuuluu metsäarovyöhykkeeseen. Pinnanmuodostus on kumpuilevan tasaista. Seudun kautta kulkee Volgan ja Donin vedenjakaja.
Piiriin kuuluu Bašmakovon kaupunkimainen taajama (kaupunkikunta) ja 15 maalaiskuntaa: Aleksejevka (keskuspaikka Nikuljevka), Bojarovka (Kamenka), Kandijevka, Kirillovka, Lipovka, Podgornoje, Potšinki (Marat), Šeremetjevo, Sofjevka (Bašmakovo), Solominka, Sosedka, Sosnovka, Troitskoje (Timirjazevo), Vysokoje ja Znamenskoje. Hallinnollinen keskus on Bašmakovo, josta on 169 kilometriä alueen pääkaupunkiin Penzaan. Asutuskeskuksia on yhteensä 61. Asukkaista 94 % on venäläisiä. Lisäksi piirissä asuu mm. mordvalaisia, tataareja ja ukrainalaisia.
Seudun pääelinkeino on maatalous, joka on erikoistunut viljan viljelyyn sekä maidon ja lihan tuotantoon. Teollisuuslaitokset ovat keskittyneet Bašmakovoon. Solominkassa on matonkutomo ja Spirtzavodissa viinatehdas. Piirin kautta kulkee Tulan ja Penzan välinen rautatie.
Piirissä toimii 12 keskikoulua ja ammattikoulu, kaksi musiikkikoulua ja lasten luomistyön keskus, 57 kulttuurilaitosta sekä kotiseutumuseo. Nähtävyyksiin kuuluvat pronssikautiset asuinpaikat Gromokin kylän lähellä, Kandijevkan vuoden 1861 kapinan muistomerkki, vuonna 1808 rakennettu Znamenskojen kirkko sekä 1900-luvun alun tehdaslaitokset.
Aiheesta muualla

Bašmakovon piirin sivusto[vanhentunut linkki] (venäjäksi)
Bašmakovon piiri Penzan alueen sivustolla (Arkistoitu – Internet Archive) (venäjäksi)
Bašmakovon piiri Penzan alueen tietosanakirjassa[vanhentunut linkki] (venäjäksi)
Bašmakovon piiri Ves Penzenski krai -sivustolla (Arkistoitu – Internet Archive) (venäjäksi)
Angelin putoukset

Angelin putous
Jimmie Angelin kone Rio Caroni, jolla hän löysi putoukset.
Angelin putoukset (esp. Salto Ángel) on maailman korkein vesiputous. Se sijaitsee Canaiman kansallispuistossa Venezuelassa. Kaksiosaisen putouksen korkeus on 978 metriä, josta ylempi osa on 807 metriä vapaata pudotusta. Paikallisten Pemón-intiaanien putoukselle antama nimi on Kerepakupai-merú, jonka merkitys on ”syvimmän kohdan vesiputous”. Angelin putoukset on yksi Venezuelan tärkeimpiä turistinähtävyyksiä.
Putouksien nimi tulee yhdysvaltalaisen lentäjän Jimmie Angelin mukaan, joka virallisesti löysi putoukset 16. marraskuuta 1933. Putoukset ensimmäisenä löysi kuitenkin Ernesto de Santa Cruz, joka näki ne 1900-luvun alussa. Putouksien virallinen korkeus mitattiin National Geographic Societyn tutkimusmatkalla vuonna 1949.
Aiheesta muualla

Kuvia tai muita tiedostoja aiheesta Angelin putoukset Wikimedia Commonsissa
Angel Falls (englanniksi)
Blasphemer

| Blasphemer> Tiedot |
| --- | --- |
Toiminnassa:  1998–
Tyylilaji:  death metal
Kotipaikka:   Italia
Laulukieli:  englanti
Jäsenet:  Paolo Maniezzo, laulu   Simone Brigo, kitara ja laulu   Marco Hassman, kitara ja laulu   Alex Pintaudi, rummut   Claude "the Ripper" DeRosa, basso  
Levy-yhtiö:  Relics Records   Frost Foundation Records  
Infobox OKNimi-testi OK: 
Blasphemer on italialainen brutaalia death metalia soittava yhtye, joka perustettiin vuonna 1998. Ensimmäinen täyspitkä albumi "On the Inexistence of God" julkaistiin vuonna 2008.
Historia

Blasphemerin perusti vuonna 1998 kitaristi Simone Brigo ja laulaja Paolo Maniezzo. Joidenkin kokoonpanomuutosten jälkeen, yhtye äänitti ensimmäisen promon, Life Killsin, vuonna 2002. Tämän promon jälkeen Blasphemerin keikkailutahti alkoi nousta. Yhtyeen tyyli alkoi muuttua entistä brutaalisemmaksi ja musiikista kehittyi monimutkaisempaa, joten he alkoivat etsiä toista kitaristia. Lopulta Marco Hasmann liittyi yhtyeeseen, ja toi uusia ideoita mukanaan.
Kesällä 2003 rumpali erosi yhtyeestä, ja monien kokelaiden joukosta otettiin mukaan Alex Pintaudi (ex-Neophyte). Uusi kokoonpano oli nyt valmis ja yhtye oli aktiivisempi kuin koskaan. Vihdoin yhtye löysi oman soundinsa ja alkoi soittaa keikkoja ulkomaalaisten yhtyeiden kanssa (Labrat, Prejudice).
Vuonna 2004 yhtye teki ensimmäisen ulkomaan keikkansa, Belgiassa Front-Fest II -festivaaleilla. Samana vuonna basisti erosi yhtyeestä, mutta uusi basisti saatiin nopeasti tilalle. Pienen ajan kuluttua yhtye jatkoi keikkailuaan, mm. Disgorgen ja Sanatoriumin kanssa.
Vuonna 2005 yhtye sai viimeinkin levytyssopimuksen italialaiselta Frost Foundation Recordsilta, jotka tarjosivat split-CD:tä brutaalin grindcore-yhtye Nobodyn kanssa. Edelleen Blasphemer jatkaa keikkailua mm. Prohibitoryn ja Mortuary Drapen kanssa. Saman vuoden talvella basisti lähti erosi taas yhtyeestä.
Split-CD julkaistiin vuoden 2006 alussa nimellä 3Way Split, jossa oli mukana Modus Delicti (ex-Nobody) ja Eskaton. Keikkailu ei Blasphemerin osalta vieläkään pidä taukoa, tällä kertaa keikkoja on mm. Squash Bowelsin ja Neurophatian kanssa. Vihdoin toukokuussa Claude "the Ripper" DeRosa (ex-Modus Delicti/Nobody) liittyi Blasphemeriin. Vuoden 2006 syyskuussa yhtye solmi kahden albumin levytyssopimuksen yhdysvaltalaisen Comatose Musicin kanssa.
Jäsenet

Paolo Maniezzo - laulu
Simone Brigo - kitara ja laulu
Marco Hassman - kitara ja laulu
Alex Pintaudi - rummut
Claude "the Ripper" DeRosa - basso
Diskografia > Albumit

On the Inexistence of God (2008)
Diskografia > EP:t

Life Kills - 2003, uusiojulkaisu Life Kills -promosta venäläisen Relics Recordsin kautta
Diskografia > Splitit

3Way Split - 2006
Diskografia > Promot

Life Kills - 2002, omakustanne
Aiheesta muualla

Blasphemer Encyclopaedia Metallumissa (englanniksi)
Brentford Community Stadium

| Brentford Community Stadium |
| --- | --- |

Rakennuksen tiedot
Sijainti:  Brentford, Lontoo, Englanti
Rakennustyöt aloitettu:  25. maaliskuuta 2018
Avattu:  1. syyskuuta 2020
Hoitaja:  Brentford F.C.
Kenttä:  Hybridinurmi
Kustannukset:  71 milj. £
Arkkitehti:  AFL Architects
Käyttäjät
 Brentford FC London Irish 
Katsojakapasiteetti
 17 250 
Kentän mitat
 105 x 68 m (jalkapallo) 110 x 66 m (rugby) 
Lisää rakennusartikkeleitaArkkitehtuurin teemasivulla
Brentford Community Stadium (sponsorinimeltään Gtech Community Stadium) on Lontoon Brentfordissa, Englannissa sijaitseva stadion. Se on jalkapalloseura Brentford FC:n ja rugbyseura London Irishin kotistadion.
Androgeos

Androgeos (m.kreik. Ἀνδρόγεως) oli kreikkalaisessa mytologiassa Kreetan kuninkaan Minoksen ja Pasifaen poika. Androgeos osallistui Panathenaian kisoihin, jossa hän voitti kanssakilpailijansa kaikissa lajeissa. Yleisimmän version mukaan Aigeus, Ateenan kuningas, juoni tämän vuoksi hänen kuolemansa; joko lähettämällä tätä vastaan Marathonin härän tai järjestämällä tämän taisteluun. Vaihtoehtoisen muunnelman mukaan hänet tappoivat hänen kanssakilpailijansa.
Minos epäili ateenalaisten järjestäneen poikansa kuoleman ja hyökkäsi Attikaan tehden suurta tuhoa. Rauhan ehtona Minos vaati ateenalaisia lähettämään hänelle joka yhdeksäs vuosi seitsemän nuorukaista ja seitsemän neitoa uhrattaviksi Minotaurokselle. Ateena kärsi tästä kunnes Theseus surmasi Minotauroksen.
Bill Quackenbush

Hubert George "Bill" Quackenbush (2. maaliskuuta 1922 Toronto, Ontario – 12. syyskuuta 1999) oli kanadalainen jääkiekkoilija, joka puolustajan tontillaan palveli niin  Boston Bruinsia kuin Detroit Red Wingsiäkin National Hockey Leaguessa.  Hänen ammattilaisuransa kesti 14 kautta (1942–56), joista seitsemän ensimmäistä Detroitissa.
Bill Quackenbush oli aikanaan poikkeuksellisen hyökkäävä puolustaja. Hän voitti Lady Byng Memorial Trophyn 1949 ja hän oli myös ensimmäinen puolustaja, jolle tämä palkinto myönnettiin. Quackenbush pelasi kauden 1948–49 ilman ensimmäistäkään jäähyä, ja kaiken kaikkiaan rangaistukseton jakso venyi 138 peräkkäisen pelin mittaiseksi ja ulottui kolmelle eri kaudelle. Quackenbush oli kolminkertainen ykköstähdistön ja kaksinkertainen kakkostähdistön pelaaja NHL:ssä. Hänet kutsuttiin Hockey Hall of Famen 1976.
Päätettyään NHL-uransa Bill Quackenbush siirtyi valmentamaan Princetonin yliopiston joukkueita jääkiekossa.
Aiheesta muualla

Bill Quackenbush Legends of Hockey-sivustolla (englanniksi)
Bill Quackenbush The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Buddy O’Connor | Lady Byng Memorial Trophyn voittaja 1949 | Seuraaja: Edgar Laprade |
Bill Pertwee

William Desmond Anthony ”Bill” Pertwee (21. heinäkuuta 1926 – 27. toukokuuta 2013) oli brittiläinen näyttelijä. Hän tuli tunnetuksi varsinkin roolistaan William Hodgesina Ruutiukot-sarjassa. Hän oli näyttelijä Jon Pertween serkku.
Pertwee hyväksyttiin Brittiläisen imperiumin ritarikunnan jäseneksi (MBE) vuonna 2007.
Aiheesta muualla

Bill Pertwee Internet Movie Databasessa. (englanniksi)
Bregowine

Bregowine tai Bregwin (k. 764) oli Canterburyn arkkipiispa Hänen elämästään on kerrottu useita tarinoita, jotka kaikki on kirjoitettu normannivalloituksen jälkeen. Hänestä ei ole mitään aikalaislähteitä ennen arkkipiispuutta ja siitäkin tiedetään vain vähän. Arkkipiispaksi hänet kutsuttiin 759 ja kaksi vuotta myöhemmin hän sai palliumin paavi Paavali I:ltä. Hänen arkkipiispuudestaan tiedetään ainoastaan yritys saada Wessexin kuningas Cynewulf luovuttamaan Cookhamin luostari.
Alueellistaminen

Alueellistaminen on termi, jota käytetään valtionhallinnon yksiköiden ja toimintojen uudelleensijoittelusta pääkaupunkiseudun ulkopuolelle. Valtioneuvosto on linjannut strategiassaan vuonna 2001 toiminnan perusteluksi sen, että valtion oman työvoiman saannin turvaaminen pääkaupunkiseudulla johtaa kiristyvään kilpailuun yksityisten toimialojen kanssa, koska vuodesta 2003 alkaen työmarkkinoille tulevat ikäluokat ovat ensimmäistä kertaa pienempiä kuin eläkeiän saavuttavat. Tämä ongelma ratkaistaan valtion toimintojen ja yksiköiden alueellisella uudelleen sijoittamisella, koska muussa tapauksessa tilanne johtaisi kasvaviin palkkakustannuspaineisiin ja vaikeuksiin saada valtiolle
ammattitaitoista henkilökuntaa.
Strategian mukaan valtionhallinnon toimintoja alueellistetaan toimintojen uudelleen organisoinnin, laajentamisen tai supistamisen yhteydessä, sijoitettaessa olemassa olevia toimintoja pääkaupunkiseudun ulkopuolelle, sekä alue- ja paikallishallinnon organisaatiota muutettaessa. Toimintojen alueellisella sijoittamisella tuetaan aluekehityksen tavoitteita ja niiden pohjalta tehtyjä hallituksen päätöksiä. Valtioneuvoston mukaan sijoittamalla valtion toimintoja pääkaupunkiseudun ulkopuolelle parannetaan tuotannon, työllisyyden sekä alue- ja yhdyskuntarakenteen alueellista tasapainoa ja tuetaan kohdealueiden kasvuedellytyksiä. Samalla hillitään pääkaupunkiseudun nopeaa kasvua ja helpotetaan siitä johtuvia ongelmia.
1970-luvulla vastaavaa aluepolitiikkaa sanottiin hajasijoittamiseksi.
Alueellistamisen tulokset

Alueellistamisesta on seurattu vuosina 2006-2011. Työpaikkoja on alueellistettu 3722, mutta ilmeisesti vain 264 työntekijää on muuttanut työpaikkansa perässä ja siksi hallinnosta on kadonnut vuosikymmenten osaaminen ja kokemus, joka on Helsingin Sanomien mukaan ratkaisevan tärkeää etenkin keskeisissä asiantuntijatehtävissä.
Valtion työmarkkinalaitoksen johtaja Teuvo Metsäpelto pitää tilannetta ongelmallisena ja sanoo uskovansa, että hallitus luuli henkilöstön muuttavan työpaikkojen mukana.
Lääkelaitoksen alueellistaminen

Lääkelaitoksen (nykyään Fimea) alueellistaminen vuonna 2009 herätti huomattavaa vastustusta. Lääkelaitoksen henkilökunta vastusti jyrkästi ministeri Liisa Hyssälän kaavailemaa alueellistamista Kuopioon ja sitä, että henkilöstöä ei kuultu. Henkilökunnan mukaan alueellistaminen hävittäisi vuosien aikana kertyneen osaamisen ja tiedon ja heikentäisi lääketurvallisuutta, lisäisi matkakustannuksia ja vähentäisi tehollista työaikaa.
Myös oikeuskansleri moitti lääkelaitoksen alueellistamista: siirtopäätös tehtiin liian nopeasti ja ilman kunnon valmistelua.
Aiheesta muualla

Asiantuntijoiden alueellistaminen on vaikeaa, 18.9.2008 Osmo Soininvaara
Breheimen

Huiput Lodalskåpa ja Brenibba
Breheimen on tunturialue Norjassa Opplandin läänissä lähes 2 000 metrin korkeudessa merenpinnasta. Siellä on jäätiköitä, muun muassa Norjan suurin jäätikkö Jostedalsbreen.
Ilmaston lämpeneminen on saanut jäätiköt sulamaan, ja niiden alta on paljastunut tuhat vuotta vanhoja löytöjä, muun muassa esineitä ja leiripaikka.
Anomocephaloidea

| Anomocephaloidea |
| --- | --- |
 Anomocephalus
 Permikausi Guadalupe-epookki  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Neotherapsida
Alalahko::  †Anomodontia
Kladi::  †Anomocephaloidea  Cisneros et al., 2011
Suvut
 †Anomocephalus  †Tiarajudens 
Infobox OKNimi-testi OK: 
Anomocephaloidea on sukupuuttoon kuollut Anomodontia alalahkoon kuuluva terapsidien kladi, jonka jäsenet elivät permikauden Guadalupe-epookin aikana. Siihen kuuluvat suvut Anomocephalus ja Tiarajudens, jotka elivät eteläisen jättiläismantereen, Gondwanan, alueella. Anomocephalus tunnetaan Etelä-Afrikasta ja Tiarajudens Brasiliasta löydetyistä fossiileista.
Ominaisuudet

Anomocephaloidea on basaalinen eli ns. ”primitiivinen” Anomodontiaan kuuluva kehityslinja. Anomocephaloidean jäsenet ovat suurehkoja ja melko vahvarakenteisia basaalisia Anomodontian jäseniä. Ne ovat vastakohta pohjoisella jättiläismantereella, Lauraasialla, eläneille sirorakenteisille Venyukovioideaan kuuluville basaalisille Anomodontian jäsenille. Anomocephaloidean jäsenillä on transversaalisesti leventyneet suulaen hampaat, ja niiden kallot ovat yli 210 mm pitkiä. Kallojen hampaita kantavat luut ovat alaosasta suuremmat ja kalloissa on myös hyvin pieni tappimainen hammas yläleukaluun etuosassa. Anomocephalusilla ei ole kulmahampaita, mutta Tiarajudensilla kulmahampaat ovat hyvin pitkät ja sapelimaiset. Anomocephaloidean jäsenet olivat kasvinsyöjiä.
Luokittelu

Anomocephaloidean nimesi Juan Carlos Cisneros tutkimusryhmineen vuonna 2011 yhdessä Tiarajudensin kanssa. Tiarajudensilla havaittiin olevan ominaisuudet, joiden avulla sen ymmärrettiin olevan läheistä sukua vuodesta 1999 asti tunnetulle Anomocephalusille.
Luokittelu > Fylogenia

Cisneros et al., 2011:
Breg

| Breg |
| --- | --- |
 Alkulähde
Laskupaikka:  Tonava  47°57′04″N, 8°31′14″E
Maat:   Saksa
Bregin ja Brigachin yhtymäkohta, joka on Tonavan alkulähde. Breg vasemmalla ja Tonava etuoikealla.
Breg on joki Baden-Württembergin osavaltiossa, Lounais-Saksassa. Breg ja Brigach yhtyvät, josta alkaa Tonava. Bregin pituus on noin 46 kilometriä.
Angelina Golikova

| Mitalit> Naisten pikaluistelu.Maa:   Venäläiset olympiaurheilijat. Olympialaiset  | Mitalit> Naisten pikaluistelu.Maa:   Venäläiset olympiaurheilijat. Olympialaiset  | Mitalit> Naisten pikaluistelu.Maa:   Venäläiset olympiaurheilijat. Olympialaiset  | Naisten pikaluistelu> Maa:   Venäläiset olympiaurheilijat. |
| --- | --- | --- | --- |
|  Pronssia | Peking 2022 | 500 m |  |
Maa:   Venäjä
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Kultaa | Heerenveen 2021 | 500 metriä |  |
|  Hopeaa | Salt Lake City 2020 | 500 metriä |  |
|  Hopeaa | Salt Lake City 2020 | joukkuesprintti |  |
|  Pronssia | Inzell 2019 | joukkuesprintti |  |
| EM-kilpailut  | EM-kilpailut  | EM-kilpailut  |  |
|  Hopeaa | Heerenveen 2021 | sprinttiottelu |  |
| Matkakohtaiset EM-kilpailut  | Matkakohtaiset EM-kilpailut  | Matkakohtaiset EM-kilpailut  |  |
|  Kultaa | Kolomna 2018 | joukkuesprintti |  |
|  Kultaa | Heerenveen 2020 | joukkuesprintti |  |
|  Hopeaa | Kolomna 2018 | 500 metriä |  |
|  Hopeaa | Heerenveen 2022 | 500 metriä |  |
|  Pronssia | Heerenveen 2020 | 500 metriä |  |
Angelina Romanovna Golikova (ven. Ангелина Романовна Голикова, s. 17. syyskuuta 1991 Moskova) on venäläinen pikaluistelun maailman- ja Euroopan-mestari.
Golikova voitti 500 metrin maailmanmestaruuden Heerenveenissä 2021 ajalla 37,14. Hän saavutti 500 metrillä ja joukkuesprintissä MM-hopeaa Salt Lake Cityssä 2020 sekä joukkuesprintissä MM-pronssia Inzellissä 2019. Lisäksi hän sijoittui 500 metrillä neljänneksi 2019 ja 1 000 metrillä kuudenneksi 2021. Sprinttereiden MM-kilpailuissa hän on sijoittunut neljänneksi Hamarissa 2020, kuudenneksi Changchunissa 2018 ja kahdeksanneksi Heerenvenissä 2019.
Golikova saavutti Pekingin olympialaisissa 2022 pronssia 500 metrillä ja oli neljäs 1 000 metrillä. Pyeongchangin olympialaisissa 2018 hän oli 500 metrillä seitsemäs.
Golikova on voittanut Euroopan-mestaruuden joukkuesprintissä Kolomnassa 2018 ja Heerenveenissä 2020. EM-hopeaa hän on saanut 500 metrillä 2018 ja Heerenveenissä 2022 sekä sprinttiottelussa Heerenveenissä 2021 sekä EM-pronssia 500 metrillä 2020.
Henkilökohtaiset ennätykset

| Matka | Aika | Paikka | Päivä |
| --- | --- | --- | --- |
| 500 m | 36,66 | Calgary | 11. joulukuuta 2021 |
| 1 000 m  | 1.12,77 | Salt Lake City | 4. joulukuuta 2021 |
Breia

| Breia |
| --- | --- |

 Breia
 Koordinaatit: 45°45′57″N, 8°18′23″E 
Valtio:   Italia
Alue:  Piemonte
Maakunta:  Vercelli
Hallinto:  
 – Kaupunginjohtaja:  Daniele Todaro
Pinta-ala:  
 – Maa:  7,23 km²
Korkeus:  809 (min. 580 - maks. 1 160) m
Väkiluku (2015):  174
 – Väestötiheys:  24,06 as./km²
Aikavyöhyke:  UTC+1
 – Kesäaika:  UTC+2
Postinumero:  13020
Suuntanumero(t):  0163
Infobox OKVirheellinen NIMI-arvo: 
Breia on kunta Pohjois-Italiassa Vercellin maakunnassa Piemonten alueella. Breian naapurikunnat ovat Borgosesia, Cellio, Madonna del Sasso, Quarona ja Varallo.
Bill Pullman

| Bill Pullman |
| --- | --- |
 Bill Pullman vuonna 2011.
Henkilötiedot
Koko nimi:  William James Pullman
Syntynyt: 17. joulukuuta 1953 (ikä 70)  Hornell, New York, Yhdysvallat
Ammatti:  näyttelijä
Näyttelijä
Aktiivisena:  1986–
Merkittävät roolit:  Avaruusboltsit   Käärme ja sateenkaari   Hei, me sukelletaan   Independence Day – Maailmojen sota   Lost Highway  Historiaa tehdään öisin   Kauna
Aiheesta muualla
www.billpullman.org
IMDb 
Elonet
William James ”Bill” Pullman (s. 17. joulukuuta 1953 Hornell, New York, Yhdysvallat) on yhdysvaltalainen näyttelijä.
Pullman syntyi newyorkilaiseen seitsenlapsiseen perheeseen. Hän aloitti näyttelijänuransa teatterissa ja työskenteli eri teatteriyhtiöille, kuten Folger Theater Groupelle ja Los Angeles Theater Centerille. Elokuvien puolella hän debytoi Danny DeViton ja Bette Midlerin tähdittämässä komediassa Pirullisia ihmisiä (1986) ja näytteli seuraavaksi pääosaa Mel Brooksin avaruuskomediassa Avaruusboltsit (1987).
Pullman näytteli pääosaa Ilkka Järvi-Laturin ohjaamassa eurooppalaisessa yhteistuotannossa Historiaa tehdään öisin (1999).
Aiheesta muualla

Kuvia tai muita tiedostoja aiheesta Bill Pullman Wikimedia Commonsissa
Apple Remote

Apple Remote.
Apple Remote on kaukosäädin, joka on suunniteltu käytettäväksi Applen valmistamien, infranpunaa tukevien laitteiden kanssa. Laitteessa on vain kuusi painiketta: Volume +, Volume -, taakse- ja eteenpäinkelaus, menu, ja play.
Alun perin laite oli suunniteltu käytettäväksi iMacin ohjaamiseen Front Row-käyttöliittymän kautta. Nykyisin sillä voi käyttää mm. iPod Universal Dockia, iPod Hi-Fi:a, Apple TV:tä, sekä useita Macintosh-tietokoneita.
Aiheesta muualla

Apple > iMac > Front Row
Basement Jaxxin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 7 |  |
| ↙Livealbumit | 1 |  |
| ↙Kokoelmat | 6 |  |
| ↙EP:t | 18 |  |
| ↙Singlet | 34 |  |
| ↙Videot | 1 |  |
| ↙Musiikkivideot | 18 |  |
| ↙Soundtrackit | 1 |  |
Basement Jaxx on Felix Buxtonin ja Simon Ratcliffen muodostama housea ja yleisemmin elektronista musiikkia tuottava kaksikko.
Studioalbumit

Remedy (1999)
Rooty (2001)
Kish Kash (2003)
Crazy Itch Radio (2006)
Scars (2009)
Zephyr (2009)
Junto (2014)
Kokoelma-albumit

Atlantic Jaxx Recordings: A Compilation (1997)
Jaxx Unreleased (2000)
Basement Jaxx: The Singles (2005)
Atlantic Jaxx Recordings: A Compilation Vol. 2 (2006)
Focus on Atlantic Jaxx (2010)
Junto Remixed (2015)
Livealbumit

Basement Jaxx vs. Metropole Orkest (2011)
Soundtrackit

Attack the Block (Steven Pricen kanssa) (2011)
EP:t

EP 1 (1994)
EP 2 (1995)
Summer Daze (1995)
Sleazycheeks (1996)
EP 3 (1996)
Urban Haze (1997)
Betta Daze (1999)
Camberwell (2000)
Xxtra Cuts (2001)
Span Thang (2001)
Junction (2002)
Unreleased Mixes (2005)
Planet 1 (2008)
Planet 2 (2008)
Planet 3 (2009)
Zephyr (2009)
Jaxx Unreleased II (2010)
Angel is Coming (2015)
Videoalbumit

The Videos (2005)
Musiikkivideot

| Vuosi | Kappale | Ohjaaja(t) |
| --- | --- | --- |
| 1997 | ”Fly Life” |  |
| 1999 | ”Red Alert” (UK version) | Dawn Shadforth |
| 1999 | ”Rendez-Vu” | Evan Bernard |
| 2000 | ”Jump n’ Shout” | Simon Bisset |
| 2000 | ”Bingo Bango” | Basement Jaxx |
| 2001 | ”Romeo” | Andy Hutch |
| 2001 | ”Where’s Your Head At?” | Traktor |
| 2001 | ”Jus 1 Kiss” | New Stench |
| 2001 | ”Do Your Thing” | Kim Gehring |
| 2001 | ”Bongoloid” | New Stench |
| 2004 | ”Lucky Star” | Katie Dawson |
| 2004 | ”Good Luck” | Mat Kirkby |
| 2004 | ”Cish Cash” | Pleix |
| 2004 | ”Plug it in” | Traktor |
| 2005 | ”Oh My Gosh” | Mat Kirkby |
| 2005 | ”U Don’t Know Me” | Mat Kirkby |
| 2006 | ”Hush Boy” | Phil Griffin |
| 2006 | ”Take Me Back to Your House” | Dougal Wilson |
| 2009 | ”Raindrops” | Jess Holzworth |
| 2009 | ”My Turn” | Tomek Ducki |
| 2009 | ”Feelings Gone” | Andy Soup |
| 2013 | ”Back 2 the Wild” | Mat Maitland, Natalia Stuyk |
| 2013 | ”What a Difference Your Love Makes” | Damian Weilers |
| 2014 | ”Never Say Never” | Saman Kesh |
| 2014 | ”Unicorn” | Tomek Ducki |
| 2014 | ”Rock This Road” | Fidel Ruiz-Healy |
| 2014 | ”Mermaid of Salinnas” | Alan Masferrer |
| 2014 | ”Galactical” | Hadaya Turner |
| 2014 | ”We Are Not Alone” | Cyrill Oberholzer |